(52)

Visoms skirtingoms sutartims būdingos skirtingos savybės, pagrindinės jų apibendrintos 10 lentelėje. Keliose sutartyse buvo numatyta galimybė Bovė oro uostą valdančiam subjektui sumokėti finansinį įnašą oro transporto bendrovei už jos transporto srautą. Tačiau nė vienoje iš sutarčių neužsimenama apie Bovė oro uostą valdančio subjekto rinkodaros mokesčius už oro transporto bendrovės teikiamas reklamos paslaugas. 10 lentelė Bovė oro uostą valdžiusio subjekto ir oro transporto bendrovių sudarytų oro uosto paslaugų sutarčių charakteristikos Sutarties numeris Pagrindinės sutarčių charakteristikos „Ryanair“ RYAN1 Šioje sutartyje numatyta vykdyti skrydžius dviem oro maršrutais iš Bovė šiomis sąlygomis: — Dublinas: sutartyje buvo numatytas trijų savaitinių skrydžių vykdymas (du šeštadienį ir vienas sekmadienį) už 750 FRF (114,37 EUR) tūpimo mokestį. Už kiekvieną naują papildomą kasdienį skrydį bendrovė buvo atleista nuo tūpimo mokesčio. Be to, sutartyje taip pat buvo numatytas 10 FRF (1,52 EUR) mokestis už kiekvieną išvykstantį keleivį; — Prestvikas: sutartyje buvo numatytas vieno skrydžio vykdymas kiekvieną dieną už 750 FRF mokestį. Už kiekvieną naują papildomą kasdienį skrydį buvo nustatytas 500 FRF (77,22 EUR) tūpimo mokestis. Be to, sutartyje taip pat buvo numatytas 10 FRF (1,52 EUR) mokestis už kiekvieną išvykstantį keleivį. RYAN2 RYAN1 sutarties sąlygos buvo pakeistos taip: — Dublino maršrute nustatytas 750 FRF tūpimo mokestis iki 19 savaitinių skrydžių. Viršijus šią ribą, „Ryanair“ buvo atleista nuo tūpimo mokesčio; — maršrutui į Prestviką iki 7 savaitinių skrydžių buvo nustatytas 750 FRF mokestis, o už 8–14 savaitinių išvykimų – 500 FRF mokestis. Viršijant 14 savaitinių išvykimų, „Ryanair“ buvo atleista nuo tūpimo mokesčio; — bet kuriam naujam „Ryanair“ pradėtam maršrutui už kasdien vykdomą skrydį nustatytas 500 FRF tūpimo mokestis. Jei skrydžių buvo daugiau nei vienas skrydis per dieną, „Ryanair“ buvo atleista nuo tūpimo mokesčių; — už kiekvieną išvykstantį keleivį buvo nustatytas 10 FRF mokestis už esamus kelius; 6 FRF (1,22 EUR) už naujus kelius iki 6 skrydžių per dieną, o viršijant šį skaičių – 4 FRF (0,61 EUR). RYAN3 Šia sutartimi buvo pakeistos RYAN1 ir RYAN2 sutartys. Joje nustatytos šios „Ryanair“ oro transporto paslaugų teikimo sąlygos: — 2002 m. bendrovei „Ryanair“ nustatytas 210 000 iš Bovė išvykstančių keleivių tikslas. Visiems bendrovės eksploatuojamiems maršrutams nustatytas 750 FRF tūpimo mokestis; — 2003 m. bendrovei „Ryanair“ nustatytas tikslas – 310 000 iš Bovė išvykstančių keleivių. Vykdant iki 7 skrydžių per dieną, nustatytas tūpimo mokestis yra 750 FRF, o viršijant šį skaičių – 650 FRF (99,09 EUR); — 2004 m. nustatytas 410 000 keleivių skaičiaus tikslas. Nustatytas tūpimo mokestis yra 750 FRF iki 7 skrydžių per dieną, vykdant 8–10 skrydžių per dieną – 600 FRF (91,47 EUR), o viršijant šį skaičių – 400 FRF (60,98 EUR); — susitarta dėl išvykstančio keleivio mokesčio – 8 FRF už keleivį iki 135 keleivių vienam orlaiviui (viršijant šį skaičių – 0 FRF) per metus per visą sutarties galiojimo laikotarpį. Ši sutartis galiojo iki 2010 m. vasario 4 d. 2004 m. nustatytomis sąlygomis. RYAN4 Šia sutartimi iš dalies keičiama RYAN3 sutartis, papildant ją šiais elementais: „Ryanair“ įsipareigoja vykdyti 10 papildomų savaitinių skrydžių naujais maršrutais. Už tai oro uostą valdantis subjektas bendrovei „Ryanair“ moka 1,5 EUR finansinį įnašą už kiekvieną keleivį, išvykstantį šiais naujais maršrutais. RYAN5 Šia sutartimi iš dalies keičiama RYAN4 sutartis. Pagal jos sąlygas SAGEB įsipareigoja bendrovei „Ryanair“ mokėti 2 EUR finansinį įnašą už kiekvieną išvykstantį keleivį už kiekvieną papildomą 2011 m. vežtą keleivį, palyginti su 2010 m. „Ryanair“ pervežtų keleivių skaičiumi. „Ryanair“ savo ruožtu įsipareigoja vykdyti dar 26 skrydžius per savaitę. „Wizz Air“ WIZZ1 Šioje sutartyje bendrovei „Wizz Air“ nustatyti tokie tūpimo mokesčiai: — 500 EUR už pirmąjį kasdienį skrydį; — 450 EUR už antrąjį ir trečiąjį kasdienį skrydį; — 400 EUR už paskesnius kasdienius skrydžius. Oro uostą valdantis subjektas įsipareigojo per pirmuosius ketverius sutarties vykdymo metus oro transporto bendrovei mokėti finansinį įnašą pagal išvykstančių keleivių skaičių – vieną eurą už vieną išvykstantį keleivį, neviršijant atitinkamai 40 000 EUR, 30 000 EUR, 20 000 EUR ir 10 000 EUR pirmaisiais, antraisiais, trečiaisiais ir ketvirtaisiais metais. Sutartyje taip pat numatytos kitos neprivalomos paslaugos, pavyzdžiui, orlaivių valymas. Oro transporto bendrovė buvo atleista nuo mokesčių už išvykstančius keleivius. WIZZ2 Šia sutartimi buvo pakeista WIZZ1 sutartis. Ja buvo nustatytas 425 EUR tūpimo mokestis už visus skrydžius. Pagal ją oro uostą valdančio subjekto mokamas finansinis įnašas buvo 0,75 EUR už kiekvieną išvykstantį keleivį. WIZZ3 Nustatyti šie tūpimo mokesčiai: — 425 EUR – iki 20 savaitinių skrydžių; — 42,5 EUR – vykdant 21–32 savaitinius skrydžius; — 21,25 EUR – vykdant daugiau nei 33 savaitinius skrydžius. Oro transporto bendrovė buvo atleista nuo mokesčio už išvykstančius keleivius. Oro uostą valdantis subjektas įsipareigojo oro transporto bendrovei mokėti finansinį įnašą už kiekvieną išvykstantį keleivį – 0,375 EUR vykdant 0–20 savaitinių skrydžių, 1,375 EUR – vykdant 21–26 savaitinius skrydžius, 1,725 EUR – vykdant 27–32 savaitinius skrydžius ir 1,925 EUR, jei vykdoma daugiau skrydžių. Sutartyje taip pat numatytos kitos neprivalomos paslaugos, pavyzdžiui, orlaivių valymas. Kitos oro transporto bendrovės GOOD1 Sutartyje nustatytas 24 savaitinių skrydžių tvarkaraštis. Nustatytas 4 000 FRF (609,8 EUR) tūpimo mokestis ir oro transporto bendrovė atleista nuo mokesčio už išvykstančius keleivius. CIAO1 Sutartyje nustatytas 305 EUR tūpimo mokestis ir oro transporto bendrovė atleista nuo mokesčio už išvykstančius keleivius. BERL1 Sutartyje numatytas vienas savaitinis skrydis. Nustatytas 500 EUR tūpimo mokestis ir oro transporto bendrovė atleista nuo mokesčio už išvykstančius keleivius. VOLA1 Šioje sutartyje numatytas penkių kasdienių skrydžių tvarkaraštis. Nustatytas tūpimo mokestis – 450 EUR, o mokestis už išvykstantį keleivį – 2,13 EUR. Oro uostą valdantis subjektas įsipareigojo teikti finansinę paramą skrydžiams naujais maršrutais pradėti – iki 100 000 EUR už maršrutą. STER1 Šioje sutartyje nustatytas 576 EUR tūpimo mokestis vykdant iki trijų savaitinių skrydžių; vykdant 4–6 savaitinius skrydžius – 540 EUR, o daugiau nei 7 savaitinius skrydžius – 500 EUR. Oro transporto bendrovė buvo atleista nuo mokesčio už išvykstančius keleivius. Sutartyje taip pat numatytos neprivalomos paslaugos, pavyzdžiui, orlaivių valymas. NORW1 Šioje sutartyje nustatytas 500 EUR tūpimo mokestis vykdant iki 6 savaitinių skrydžių ir 400 EUR – vykdant daugiau nei 7 savaitinius skrydžius. Oro transporto bendrovė buvo atleista nuo mokesčio už išvykstančius keleivius. Sutartyje taip pat numatytos neprivalomos paslaugos, pavyzdžiui, orlaivių valymas. AIRH1 Šioje sutartyje nustatytas penkių savaitinių skrydžių tvarkaraštis. Nustatytas tūpimo mokestis – 147,38 EUR, o mokestis už išvykstantį keleivį – 2,89 EUR. Oro uostą valdantis subjektas įsipareigojo oro transporto bendrovei mokėti finansinį įnašą – 0,5 EUR už kiekvieną išvykstantį keleivį. Sutartyje taip pat numatytos neprivalomos paslaugos, susijusios su orlaivių valymu, ir kitos paslaugos. AIRP1 Sutartyje numatytas vienas skrydis per dieną. Nustatytas 192,88 EUR tūpimo mokestis, o mokestis už kiekvieną išvykstantį keleivį – 2,89 EUR. Sutartyje taip pat numatytos neprivalomos paslaugos, pavyzdžiui, orlaivių valymas. BLUE1 Sutartyje nustatytas 600 EUR tūpimo mokestis ir oro transporto bendrovė atleista nuo mokesčio už išvykstančius keleivius. BLUE2 Šia sutartimi pakeista sutartyje BLUE1 nustatyta tūpimo mokesčių suma, kuri dabar sudaro 450 EUR. FLYM1 Šioje sutartyje numatytas ne mažiau kaip 4 savaitinių skrydžių srautas. Nustatyti 600 EUR tūpimo mokesčiai B737-300 tipo orlaiviams (136 vietos) ir 550 EUR – B737-500 tipo orlaiviams (125 vietos). Oro transporto bendrovė buvo atleista nuo mokesčių už išvykstančius keleivius. CENT1 Šioje sutartyje nustatytas 500 EUR tūpimo mokestis vykdant iki 3 savaitinių skrydžių, 450 EUR – vykdant 4–7 savaitinius skrydžius ir 400 EUR – vykdant daugiau nei 7 savaitinius skrydžius. Oro transporto bendrovė buvo atleista nuo mokesčio už išvykstančius keleivius. Oro uostą valdantis subjektas įsipareigojo oro transporto bendrovei mokėti 0,75 EUR finansinį įnašą už kiekvieną išvykstantį keleivį pirmuosius šešis mėnesius ir 0,50 EUR – paskutinius šešis mėnesius.